कामरेड गुरुदयाल सिंह का जन्म 1921 में हुआ था और 14 साल की उम्र में ही वे फतेहाबाद काँग्रेस कमेटी के अध्यक्ष निर्वाचित हो गये थे। 19 वर्ष की उम्र में किये सत्याग्रह में उन्हें पहली बार जेल यात्रा का स्वाद चखना पड़ गया। पर इसके दो वर्ष बाद ही उन्हें बम केस, प्रसिद्ध आगरा षड्यंत्र केस, और ब्रिटिश राज्य के विरुद्ध की गयी राजनीतिक गतिविधियों के अंतर्गत जेल यात्रा करना पड़ी। जेल में किये गये अध्ययन और क्रांतिकारियों से निरंतर किये गये विमर्शों के बाद वे बाहर निकल कर 1946 में कम्युनिस्ट पार्टी में शामिल हो गये।